Anexa nr. 6

**Acordarea gradelor profesionale.**

**Avansarea în gradul profesional următor**

***Secţiunea 1***

***Acordarea gradelor profesionale poliţiştilor***

**Art. 1.** – (1) Gradele profesionale se acordă poliţiştilor, în condițiile legii, în limita numărului de posturi prevăzute cu gradele respective aprobat de ministrul afacerilor interne, după cum urmează:

a) de regulă, la data de 25 martie a anului în curs, precum şi a Zilei Naţionale a României - 1 Decembrie;

b) la absolvirea instituțiilor de învățământ de profil ale MAI, precum și celor pregătiți pentru nevoile MAI la alte instituții de învățământ;

c) la reîncadrare;

d) la încadrarea directă;

e) la trecerea agenţilor de poliţie în corpul ofiţerilor de poliţie;

f) la încetarea raporturilor de serviciu;

g) post-mortem.

**~~(2) În situaţia prevăzută la alin. (1) lit. a) sunt propuşi în vederea acordării gradelor profesionale următoare doar poliţiştii care sunt încadraţi la data avansării în funcţii prevăzute cu grade profesionale superioare celor pe care le deţin.~~**

**Observatie:**

**Aceasta conditie excede legii 360/2002**

**Art. 16. - (1) Pentru obţinerea gradului profesional următor poliţistul trebuie să îndeplinească cumulativ următoarele condiţii:**

**a) să aibă împlinit stagiul minim în gradul profesional deţinut sau să îl împlinească în cursul anului calendaristic respectiv;**

**b) să fi fost apreciat pe întreaga perioadă a stagiului minim în grad cu calificativul de cel puţin «bine». Anii în care poliţistului i s-au acordat calificative inferioare acestuia sau nu a fost evaluat nu intră în calculul stagiului minim în grad.**

**Potrivit Legeii nr. 360/2002 „*Art. 22. - (1) Funcţiile poliţiştilor se diferenţiază prin categorie, grad profesional şi coeficient de ierarhizare*.”, deci nu ar trebui sa prevada mai multe grade pentru o functie. Mai mult, potrivit legii salarizarii, functiile sunt corespunzatoare gradelor profesionale, nu gradele trebuie sa fie corespunzatoare si conditionate de functii.**

(3) Personalului încadrat direct/reîncadrat ca polițist, în funcţii cu specializări prevăzute în fişa postului pentru studiile absolvite şi care a lucrat efectiv înainte de încadrare în asemenea specializări, i se acordă grade profesionale în raport cu vechimea în specialitate, dar nu inferioare celor deținute anterior, după cum urmează:

a) pentru acordarea gradelor profesionale personalului încadrat direct/reîncadrat ca ofiţer de poliţie:

 i) la un stagiu de până la 5 ani - subinspector de poliţie;

ii) la un stagiu între 5 şi 7 ani - inspector de poliţie;

iii) la un stagiu între 8 şi 10 ani - inspector principal de poliţie;

iv) la un stagiu între 11 şi 14 ani - subcomisar de poliţie;

v) la un stagiu între 15 şi 18 ani - comisar de poliţie;

vi) la un stagiu de 19 ani și peste - comisar-şef de poliţie.

b) pentru acordarea gradelor profesionale personalului încadrat direct/reîncadrat ca agent de poliţie:

i) la un stagiu de până la 5 ani - agent de poliţie;

ii) la un stagiu între 5 şi 10 ani - agent principal de poliţie;

iii) la un stagiu între 11 şi 15 ani - agent şef adjunct de poliţie;

iv) la un stagiu de 16 ani și peste - agent şef de poliţie.

(4) Agenţilor de poliţie care îndeplinesc condiţiile legale pentru trecerea în corpul ofiţerilor de poliţie li se acordă, indiferent de vechimea în activitate, gradul profesional de subinspector de poliţie, cu excepţia celor care au o vechime anterioară în specialitatea studiilor superioare absolvite, cărora li se acordă grade profesionale conform alin. (3) lit. a).

**Art. 2.** – (1) Avansarea poliţiştilor, la împlinirea stagiului minim în gradul profesional, se face la data de 25 martie a anului în curs.

(2) Avansarea poliţiştilor înainte de îndeplinirea stagiului minim se face de Ziua Naţională a României - 1 Decembrie sau în tot cursul anului, pentru merite excepţionale, dacă îndeplinesc cumulativ următoarele condiţii:

a) au îndeplinit jumătate din stagiul minim al gradului profesional pe care îl deţin;

b) sunt apreciaţi în această perioadă cu calificativul de cel puțin „bine”;

**~~c) funcţiile pe care sunt încadraţi sunt prevăzute cu grade profesionale superioare celui deţinut;~~**

**Observatie:**

**Un politist ocupa o functie. Functia ocupata se caracterizeaza prin clasa, grad si coeficient de ierarhizare. In concluzie, o functie nu ar trebui sa fie prevazuta cu mai multe grade profesionale si nici nu ar trebui sa fie o conditie pentru avansarea in gradul profesional urmator.**

d) au absolvit studiile sau/şi cursurile prevăzute de lege.

**Art. 3.** Pentru poliţiştii ale căror raporturi de serviciu sunt suspendate ca urmare a îndeplinirii unei funcţii de conducere salarizate în cadrul organizaţiilor sindicale, verificarea îndeplinirii condiţiei prevăzute la art. 1 alin. (2) şi art. 2 alin. (2) lit. c), respectiv la art. 8 alin. (2) lit. c) se realizează prin raportare la funcţia deţinută anterior suspendării raporturilor de serviciu.

***Secţiunea a 2-a***

***Acordarea gradelor profesionale absolvenţilor care nu promovează examenul de licenţă***

**Art. 4.** –Absolvenţilor instituţiilor de învăţământ superior pentru formarea ofiţerilor MAI - poliţişti, care nu promovează examenul de licenţă din prima sesiune organizată în anul absolvirii, li se acordă gradul profesional de agent de poliţie, potrivit competenţelor de gestiune a resurselor umane.

**Art. 5.** – Absolvenţilor prevăzuţi la art. 4, după promovarea examenului de licenţă, li se acordă primul grad de ofiţer de poliție.

**Art. 6.** – Absolvenţii şcolilor de agenţi de poliţie, care nu promovează examenul de absolvire în prima sesiune organizată în anul absolvirii, nu dobândesc grade profesionale şi nu sunt repartizaţi în vreo unitate a MAI.

**Art. 7.** – Absolvenţii prevăzuţi la art. 4 beneficiază, potrivit normelor specifice, o singură dată de concediu de studii pentru pregătirea şi susţinerea examenului de licenţă.

***Secţiunea a 3-a***

***Acordarea gradului profesional de chestor de poliţie***

**Observatie:**

**Aceasta sectiune nu are temei legal pentru reglementare**

**Art. 8.** – (1) În vederea acordării gradului profesional de chestor de poliţie candidaţii trebuie să promoveze examenul organizat în condițiile acestei anexe.

(2) Pot participa la examen comisarii-şefi care îndeplinesc următoarele condiţii:

a) au împlinit stagiul minim în gradul profesional deţinut sau să îl împlinesc în cursul anului calendaristic respectiv;

b) au fost evaluaţi în perioada prevăzută la lit. a) cu calificativul de cel puțin „bine”;

**~~c) ocupă posturi prevăzute cu grade profesionale de cel puţin chestor de poliţie.~~**

**Observatie:**

**Aceasta conditie adauga la lege. (L 360/2002 art 16*(22) Gradul profesional de chestor poate fi obţinut de comisarul-şef de poliţie care a promovat examenul organizat în acest scop.***

**Art. 9.** – (1) Candidaţii la examenul pentru acordarea gradului profesional de chestor de poliţie sunt propuşi ierarhic, de către şefii inspectoratelor generale din care provin şi de şeful DGMRU pentru cei din unităţile aparatului central şi cele subordonate acestuia.

**Observatie:**

**Aceasta conditie adauga la lege**

(2) Fiecare propunere este consemnată într-o notă de fundamentare la care se anexează fişa de personal.

(3) DGMRU centralizează propunerile înaintate potrivit prevederilor alin. (1) și certifică îndeplinirea condiţiilor legale. Ministrul afacerilor interne stabileşte, după consultarea Colegiului ministerului, lista candidaţilor la examenul pentru acordarea gradului profesional de chestor de poliție.

**Observatie:**

**Aceasta conditie adauga la lege**

**Art. 10.** – După finalizarea examenului, DGMRU prezintă ministrului afacerilor interne spre aprobare lista candidaţilor pentru acordarea gradului profesional de chestor de poliţie şi proiectul documentaţiei care urmează să fie transmisă Preşedintelui României.

***Secțiunea a 4-a***

***Examenul de carieră în vederea obținerii gradului profesional*** de chestor de poliție

**Art. 11. –** (1) Examenul în vederea obținerii gradului profesional de chestor de poliție se organizează, de regulă, anual.

(2) Comisia de examen se constituie prin ordin al ministrului afacerilor interne, la propunerea DGMRU.

(3) Comisia prevăzută la alin. (2) se compune dintr-un număr impar de persoane, astfel:

a) președinte - o persoană din conducerea MAI sau, după caz, a inspectoratelor generale/similare;

b) membri - persoane cu experiență în profilurile de muncă ale candidaților din unitățile aparatului central al MAI sau inspectoratelor generale/similare.

(4) Secretar al comisiei prevăzute la alin. (2) este numit unul dintre ofițerii din cadrul DGMRU. Acesta nu este membru al comisiei.

(5) Comisia prevăzută la alin. (2) este alcătuită din persoane care au cel puțin gradul profesional de chestor de poliție.

(6) Locul și termenele în care se desfășoară diferitele activități în cadrul examenului se stabilesc de președintele comisiei și se comunică în scris tuturor candidaților.

**Art. 12. –** (1) Probele din cadrul examenelor pentru obținerea gradului profesional de chestor de poliție sunt următoarele:

a) interviu structurat pe probleme din domeniul securității naționale și ordinii publice;

b) lucrare scrisă în specialitatea postului ocupat de către candidat.

(2) Tematicile interviului structurat prevăzut la alin. (1) lit. a) se întocmesc de către DGMRU, se aprobă de directorul general al DGMRU și se difuzează în unități până la data de 1 august a anului în curs, pentru anul următor.

(3) Tema lucrării scrise prevăzute la alin. (1) lit. b), precum și îndrumătorul științific al acesteia se propun de candidat și se aprobă de președintele comisiei.

(4) Lucrarea scrisă prevăzută la alin. (1) lit. b) se depune de candidați la secretariatul comisiei de examen cu cel puțin o zi înaintea desfășurării examenului.

**Art. 13. –** (1) Evaluarea candidaților la examenul desfășurat în vederea obținerii gradului profesional de chestor de poliție se face cu note de la 10 - maximum la 1 - minimum, astfel:

a) nota finală a fiecărei probe de examen se calculează ca medie aritmetică a notelor acordate de fiecare membru al comisiei, cu două zecimale, fără rotunjire;

b) media generală se calculează ca medie aritmetică a notelor finale obținute la fiecare probă de examen, cu două zecimale, fără rotunjire.

(2) În cazul în care, după verificarea lucrării scrise, diferența dintre notele acordate este mai mare de un punct, lucrarea se reverifică în prezența tuturor membrilor comisiei de către președintele comisiei, care hotărăște nota finală definitivă.

(3) Pentru a fi declarat „REUȘIT” la examen, candidatul trebuie să obțină la fiecare probă minimum nota 7,00 și media generală de minimum 8,00.

(4) Candidații pot contesta numai notele la propriile lucrări. Rezultatele obținute la interviul structurat pe probleme din domeniul securității naționale și ordinii publice nu pot fi contestate.

(5) Contestațiile se depun în scris la secretarul comisiei, în termen de cel mult 24 de ore de la anunțarea rezultatelor, și se soluționează în termen de 24 de ore de la depunerea acestora.

(6) Contestațiile se soluționează în plenul comisiei de examen, iar hotărârea acesteia este definitivă.

**Observatie:**

Anexa nu se rezuma sa trateze doar aspecte care au temei legal in Legea nr. 360/2002, respectiv

**art. 15 alin. (1) lit. c),**

Art. 15. - (1) Acordarea gradelor profesionale se face prin avansare de către:

   c) inspectorul general al Poliţiei Române şi şefii celorlalte structuri ale Ministerului Administraţiei şi Internelor, potrivit competenţelor stabilite prin ordin al ministrului administraţiei şi internelor, pentru agenţii de poliţie.

**art. 54 alin. (2),**

   (2) Pentru merite excepţionale în atingerea unor obiective deosebite în activitatea poliţiei, poliţistul poate fi avansat în gradul profesional următor, înaintea îndeplinirii stagiului minim, în condiţiile stabilite prin ordin al ministrului administraţiei şi internelor.

**art. 73 alin. (11),** (11) Acordarea gradelor profesionale la încadrarea directă a poliţiştilor se face potrivit competenţelor stabilite prin ordin al ministrului administraţiei şi internelor.

**Anexa stabileste in mod nelegal conditii de avansare in grade, prin derogare de la prevederile Legii nr. 360/2002.**